Baner Gwatemala

bawd|250px|Baner wladwriaethol Gwatemala - baner y wladwriaeth, rhyfel, llynges cymesuredd 5:8
250px|bawd|Baner sifil Gwatemala

Mae **baner Gwatemala** (neu **Guatemala**) yn ddau lliw mewn tri band fertigol o faint cyfartal: mae'r band ganol yn wyn a'r ddau fand ucheben ac islaw yn las golau.

Yn draddodiadol, mae'r lliw glas golau, neu 'glas y nen', yn symboli'r cefnforoedd y Môr Tawel a'r Iwerydd sy'n ffinio'r wlad yma yng Nghanolbarth America, a'r gwyn yw purdeb gwerthoedd y genedl. Mewn gwirionedd, mae'r faner yn deillio o'r cyfnod yr oedd Gwatemala yn rhan o Unol Daleithiau America Ganol gan mai dyma oedd lliwiau wladwriaeth Canol America, a sefydlwyd am gynfnodau byrion wedi cwymp Ymerodraeth Sbaen yn yr America ar ddechrau'r 19g. Roedd fersiwn Guatemalan yn gosod y bandiau yn fertigol yn hytrach nag yn llorweddol fel y dyluniad gwreiddiol.

Nodir bod lliwiau'r faner, a baneri eraill Canolbarth America, yr un lliw â rhai Ariannin ac Wrwgwái gan gael eu hysbrydoli gan y gwrth-ryfel dros annibyniaeth rhag Sbaen gan y mudiad yn Ne America.

## Arfbais yn y canol
Llwythir y band canolog gyda'r arwyddlun gyda'r quetzal, yr aderyn sy'n symboli rhyddid y Maya, a dyddiad 15 Medi 1821 sy'n cofio annibyniaeth Canol America oddi ar Sbaen. Ceir dau wn a dau gleddyf ar ffurf croes, er mwyn atgoffa'r gwyliwr o barodrwydd Gwatemala i amddiffyn ei hun ag arfau. Ond noder hefyd bod dau gangen olewydden yn nodi bod y wlad yn dal i fod o blaid heddwch.

Mae'r faner sifil yn hepgor yr arfbais yn y canol. Y faner sifil yw'r faner un â chwifir fel rheol gan bobl ac nid y wladwriaeth mewn sefyllfaoedd swyddogol.

## Baner y Bobl Frodorol
bawd|dde|Y *Bandera de los Pueblos*, baner pobl forodorl y wlad
Yn 2008 mabwysiadwyd baner sy'n cynrychioli y bobl frodorol a elwir *Bandera de los pueblos*, ynghyd â'r faner genedlaethol ym mhob digwyddiad y mae Arlywydd y Weriniaeth yn bresennol ynddi. Rhennir y faner yn bedair triongl o goch, melyn, gwyn a du sy'n cynrychioli pobl Xinca, Garifuna, Maya a Ladino (pobl 'mestizo', hynny yw, o dras brodorol a gwladychol Ewropeaidd) yn y drefn honno. Y symbol yn y canol yw'r Q'anil, fel 'hadyn' yn iaith y Maya ac un ddiwrnodau wythnos 20 diwrnod y Maya. Mae'r lliwiau hefyd yn cynrychioli cwmpawd y Maya gan ymgorffori elfennau natur a a dynol ryw. Derbyniodd y faner ymateb llugoer gan y bobl frodorol gan na bu trafodaeth gyda nhw ar y dyluniad.

## Baneri llywodraethol

File:Flag of the President of Guatemala.svg|Baner Arlywydd Gwatemala
File:Flag of the Vice-President of Guatemala.svg|Baner Dirprwy Arlywydd Gwatemala
File:Flag of the President of the Congress of Guatemala.svg|Baner Llywydd Cyngres (senedd) Guatemala
File:Flag of the President of the Supreme Court of Justice of Guatemala.svg|Baner Llywydd Goruchaf Lys Iawnderau Gwatemala

## Baneri blaenorol

Flag of Guatemala (1825-1838).svg|Bandiera del Guatemala parte delle 
Repubblica Federale del Centro America|Baner fel Talaith o Undol Daleithiau America Ganol, (1825-1838)
Flag of Guatemala (1838-1843).svg|Baner fel Gwatemala fel gweriniaeth yn Gweriniaeth Ffederal America Ganol, (1838-1843)
Flag of Guatemala (1843-1851).svg|Baner Gwatemala (1843-1851)
Flag of Guatemala (1851-1858).svg|Baner Gwatemala (1851-1858)
Flag of Guatemala (1858–1871).svg|Baner Gwatemala (1858-1871)
Bandera 6 República de Guatemala 17 Agosto 1871.png|Baner Gwatemala (1871-1968)

## Baneri tebyg
Oherwydd perthynas agos rhwng Gwatemala a gwledydd cyfagos yn sgil ceisio creu un wladwriaeth neu weriniaeth unedig, ceir tebygrwydd amlw rhwng baneri'r gwledydd o ran lliw a dyluniad:
*Baner Costa Rica
*Baner Hondwras
*Baner Nicaragwa
*Baner El Salvador

## Cyfeiriadau
## Dolenni allanol
* Baner Gwatemala ar Flags of the World
* Baner Frodorol

Gwatemala
Categori:Gwatemala